70 HOSEBONDEEIE 



rode e viij acres funt x acres & demye rode. E xvj acres 

 funt xx acres & une rode. E lacre ke est mesuree par la 

 verge de xx piez fet i acre & demye & le quart de vne 

 rode e iiij acres funt vi acres & une rode e viij acres funt 

 xii acres & demye. E xvi acres funt xxv acres. E lacre 

 ke est mesuree par la verge de xxij peez fet i acre & demi 

 & une rode & demi & le xvi de vne rode e les iiij acres 

 funt vii acres & di. & le quart de vne rode. E les viij 

 acres funt xv acres & demye rode. E les xvi acres funt 

 xxx acres & une rode. E lacre ke est mesuree par la verge 

 de xxiiij peez fet ij acres & une rode. E iiij acres funt 

 ix acres. 



Eespons del issue de la geaunge. 



Del issue de la graunge deit horn ver combien il iad 

 seme de chescun ble & de combien il respount del issue ke 

 par dreit & par comoune respounse le orge deit respondre 

 al viii greyn ceo est asauer de vn quarter seme viij quarters 

 del issue. E le segle al vij greyn e feues au vi & poys a 

 vi. E de drage de orge & de aueyngne si il est ouelement 

 medle au vi. E si lia plus de orge ke de aueyngne plus 

 deit respoundre. E silia meyns de orge ke de aueyngne le 

 moyns. E ausi de mestilon de furment & de segle si il est 

 ouelement medle deit respoundre au sime e si lia plus de 

 segle ke de furment le plus deit respoundre. E silia plus 

 de furment ke de segle le meyns. E le furment par dreit 

 deit respondre a v greyn & le aueyne au quart mes pur 

 ceo ke les terres ne respounent ausibien vn an cum vn 

 autre ne les mauueyses terres ne respounent mye cum les 

 bones. E de autre part il auent ke le iuernage se prent 

 bien & le trames faut e acoune feez le trames se prent 

 bien & le iuernage faut. E pur ceo si la terre ne respount 

 de plus ke ele nest charge par le greyn le seyngnur iperd. 

 E si ele respoyngne de meyns il couent ke celuy ke rent 

 laconte le paye del sien demeyne. E pur ceo ne poet horn 

 mye prendre certeynement a la respounse auaunt dite e ne 

 mye pur ceo mouz de genz le pernent issin ke par le 



